אני רוצה תמיד עיניים
אני רוצה תמיד עיניים כדי לראות; את יפי העולם ולהלל את היופי; המופלא הזה שאין בו דופי ולהלל; את מי שעשה אותו יפה להלל; ומלא כל כך מלא יופי.; ואינני רוצה לעולם להיות עיוור ליפי; העולם כל עוד אני חי. אני אוותר ; על דברים אחרים אבל לא אומר די; לראות את היופי הזה שבו אני חי; ושבו ידי מהלכות כמו אניות וחושבות; ועושות את חיי באומץ, ולא פחות ; מכן, בסבלנות, סבלנות בלי די.; ולא אחדל מהלל. כן, להלל לא אחדל.; וכשאפול עוד אקום - ולו רק לרגע - שלא יאמרו; הוא נפל. אלא הוא קם עוד לרגע להלל ; בעיניים אחרונות; את שלהלל לא יחדל.; 